Βασίλης Γεωργίου

Ο Βασίλης Γεωργίου είναι παλαίμαχος Έλληνας αθλητής της καλαθοσφαίρισης και ενεργός αθλητικός δημοσιογράφος. Είναι γνωστός σαν την "Θρυλική φωνή" λόγω της ραδιοφωνικής περιγραφής του κυπέλλου κυπελλούχων μπάσκετ του 1968 που έκανε ο Γεωργίου για το ελληνικό ραδιόφωνο. Γεννήθηκε στην Πάτρα όπου τελείωσε τις γυμνασιακές του σπουδές στο Γ' Γυμνάσιο και έπειτα σπούδασε αθλητική δημοσιογραφία και ραδιόφωνο.

Ξεκίνησε την καριέρα του στην δημοσιογραφία το 1962 στο ραδιόφωνο και από το 1968 στην τηλεόραση, Το 1967 παρουσίασε μαζί με τον Γαβάκη την εκπομπή Ματιές στα Σπορ την πρώτη αθλητική εκπομπή στην Ελλάδα. Ήταν επίσης ο πρώτος Έλληνας δημοσιογράφος που μετέδωσε αγώνα καλαθοσφαίρισης και πετοσφαίρισης στην Ελλάδα,

Ο Γεωργίου ξεκίνησε την καλαθόσφαιρα από το Σκαγιοπούλειο όπου μαζί του έπαιξε στο Πανελλήνιο πρωτάθλημα του 1951 όπου προκρίθηκαν σαν πρωταθλητές Πατρών. Το 1951 μεταγράφηκε στον Απόλλωνα Πατρών ως το 1959 και μαζί του κατέκτησε το τοπικό πρωτάθλημα του 1956 και του 1958 και αποτελούσε βασικό του παίκτη. Το 1961 παίρνει μεταγραφή για τον Τρίτωνα Αθηνών που ήθελε να διεκδικήσει το πανελλήνιο πρωτάθλημα και έπαιξε μαζί του σε δύο πρωταθλήματα Α΄ Εθνικής. Στον Τρίτωνα, όπως ο ίδιος ανέφερε, πήγε, όταν το 1959 παρουσιάστηκε στην Κόρινθο να υπηρετήσει την στρατιωτική του θητεία γνωρίστηκε με τον Κ. Μουρούζη, και όταν ο Μουρούζης πήγε στον Τρίτωνα ως παίκτης-προπονητής πήρε μαζί του και τον Γεωργίου. Το 1963 πήρε μετεγγραφή για την Παναχαϊκή παίζοντας στο τοπικό πρωτάθλημα της Πάτρας για περίπου δύο χρόνια, έπειτα ανέλαβε προπονητής στον Απόλλωνα .

Έχει γράψει το βιβλίο Αγαπητοί ακροατές, μια ζωή μικρόφωνο όπου μέσα εκεί γράφει όλη του τη δημοσιογραφική διαδρομή.

Παραπομπές 

Έλληνες δημοσιογράφοι
Καλαθοσφαιριστές Παναχαϊκής
Καλαθοσφαιριστές Απόλλωνα Πατρών
Καλαθοσφαιριστές Τρίτωνα Αθηνών
Έλληνες καλαθοσφαιριστές
Προπονητές Απόλλωνα Πατρών
Έλληνες προπονητές καλαθοσφαίρισης